A BIZOTTSÁG HATÁROZATA
(2005. augusztus 26.)
a hasított sertések németországi osztályozási módszerének engedélyezéséről szóló 89/471/EGK rendelet módosításáról
(az értesítés a C(2005) 3238. számú dokumentummal történt)
(Csak a német nyelvű szöveg hiteles)
(2005/628/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a hasított sertések közösségi osztályozási rendszerének meghatározásáról szóló, 1984. november 13-i 3220/84/EGK tanácsi rendeletre (1) és különösen annak 5. cikke (2) bekezdésére,
mivel:
(1)
A 89/471/EGK bizottsági határozat (2) a hasított sertések németországi osztályozására vonatkozóan több módszer használatát engedélyezte.
(2)
A német kormány kérelmezte a Bizottságtól, hogy engedélyezze egy új készülék alkalmazását, mint a hasított testek színhústartalmának meghatározására a jelenlegi osztályozási módszerek keretében használt hivatkozási rendszert, és benyújtotta a hasított sertések közösségi osztályozási rendszerének alkalmazására vonatkozó részletes szabályok megállapításáról szóló, 1985. október 24-i 2967/85/EGK bizottsági rendelet (3) 3. cikkében előírt részletes adatokat.
(3)
E kérelem vizsgálata azt mutatta, hogy az új készülék engedélyezéséhez szükséges feltételek teljesültek. Az „Ultrasound-Scanner SSD 256” elnevezésű készülék színhústartalom-meghatározásra szolgáló hivatkozási rendszerként történő használata tehát helyettesíthető az „Ultrasonic Scanner GE Logiq 200pro” elnevezésű készülék használatával.
(4)
A 89/471/EGK határozatot ezért ennek megfelelően módosítani kell.
(5)
Az e határozatban előírt intézkedések összhangban vannak a Sertéshúspiaci Irányítóbizottság véleményével,
ELFOGADTA EZT A RENDELETET:
1. cikk
A 89/471/EGK irányelv az alábbiak szerint módosul:
1.
Az 1. cikk (1) bekezdésének helyébe a következő szöveg lép:
„(1) A hasított félsertések osztályozási módszereként az »Ultrasonic Scanner GE Logiq 200pro« elnevezésű készülék - amelyre a vonatkozó részletek a melléklet 1. részében találhatók - használatára alapuló színhústartalom-becslési módszer alkalmazása engedélyezett.”
2.
A 4a. cikket el kell hagyni.
3.
A melléklet 1. része a következőképpen módosul:
a)
a cím helyébe a következő szöveg lép:
;
b)
az (1) bekezdés helyébe a következő szöveg lép:
„1.
Az »Ultrasonic Scanner GE Logiq 200pro« egy digitális képfeldolgozó képességgel rendelkező kétdimenziós ultrahangos letapogatókészülék. A rendszer 3,5 MHz-es lineáris mintavételi frekvenciával működik, amely hozzávetőlegesen 20 cm mélységű szonáris behatolást tesz lehetővé, a kiválasztott megjelenítési területtől függően. A szonda letapogatási szélessége 9,4 cm, amely a hasított test kettő, vagy három bordájának felel meg.
A 2. bekezdésben meghatározott vizsgálati módszert az »Ultrasonic Scanner GE Logiq 200pro« elnevezésű készülék révén nyert mérési értékek alapján a hasított sertés osztályozási módszereként kell használni.
A vágóhídon használt minden készüléket kalibrálni kell és azoknak a »Ultrasonic Scanner GE Logiq 200pro« készülék által adottakkal egyenértékű mérési eredményeket kell mutatniuk.”
2. cikk
E határozat címzettje a Németországi Szövetségi Köztársaság.
Kelt Brüsszelben, 2005. augusztus 26-án.